b'\n_START_ARTICLE_\nPsihologija mno\xc5\xbeic\n_START_PARAGRAPH_\nPsihologija mno\xc5\xbeic je veja socialne psihologije, ki raziskuje zna\xc4\x8dilnosti mno\xc5\xbeic._NEWLINE_Utemeljitelji psihologije mno\xc5\xbeic Gustave Le Bon, Gabriel Tarde in Scipio Sighele so poudarili negativne zna\xc4\x8dilnosti nekaterih mno\xc5\xbei\xc4\x8dnih pojavov: izginotje posameznika v kolektivu, izguba osebne odgovornosti, nagonska usmerjenost, sugestibilnost (\xc2\xbbmno\xc5\xbei\xc4\x8dna sugestija\xc2\xab) in pripravljenost za pokoritev vodji. Mno\xc5\xbei\xc4\x8dne pojave v industrijskih dru\xc5\xbebah so iz\xc4\x8drpno raziskali mdr. Sigmund\xc2\xa0Freud, Jos\xc3\xa9 Ortega y Gasset in David Riesman.'